आणंद। सरदार पटेल की कर्मभूमि करमसद में हार्दिक पटेल के आगमन पर उसकी कार पर स्याही फेंकी गई। उन्हें काले झंडे दिखाए गए और हार्दिक गो बेक के पोस्टर्स दिखाए गए। जिस युवक ने स्याही फेंकी, वास्तव में वह हार्दिक पर ही स्याही फेंकना चाहता था, पर कार का कांच बंद हो जाने के कारण उसके द्वारा फेंकी गई स्याही कार की खिड़की पर ही गिर गई। भाजपा की तैयारियों पर फिरा पानी…
पाटीदार आरक्षण आंदोलन के प्रणेता हार्दिक पटेल को करमसद में प्रवेश नहीं देने और उसे काले झंडे दिखाने की योजना भाजपा ने बनाई थी। इसके लिए वीर विट्ठल भाई की प्रतिमा के पास तैयारी की गई थी। भाजपा कार्यकर्ता लगातार दो घंटे तक हार्दिक के खिलाफ नारेबाजी करते रहे। किंतु पुलिस ने ऐन वक्त पर हार्दिक के काफिले का रूट ही बदल दिया। जिससे भाजपा की तैयारियों पर पानी फिर गया।
करमसद के प्रमुख मार्गों पर हार्दिक गो बेक के पोस्टर्स
करमसद में सरदार पटेल के निवास स्थान पर गुरुवार को हार्दिक आए थे। इससे गांव के नागरिकों ने मिलकर पाटीदार आरक्षण आंदोलन के नाम पर सरदार पटेल का नाम जोड़कर पाटीदारों को गुमराह करने आरोप हार्दिक पर लगाया। विरोध स्वरूप गांव के प्रमुख मार्गों पर हार्दिक गो बेक के पोस्टर्स लगाए गए थे। उधर जब हार्दिक पटेल सरदार पटेल के घर पहुंचे, तब एक भाजपा कार्यकर्ता ने काला झंडा लहराया था। उसके बाद पास के कार्यकर्ताओं ने सरकार विरोधी नारे लगाए।
आगे की स्लाइड्स में देखें PHOTOS...
hin_Deva hin_Deva mag_Deva hin_Deva hin_Deva